Die bundel bevat die kreatiewe werk van die Namibiese aspirantdigters en -skrywers wat verlede jaar ywerig tot ’n verruiming van die Namibiese woordkuns bygedra het.
Die bundel is keurig saamgestel deur dr. Chrisna Beuke-Muir, medestigter en voorsitter van Windhoek Woordfees. Knap aangebied in afdelings, gee sy ’n oorsig van die onderskeie digvorme soos die haikoe en senrye, rymende verse, die sonnet, die pantoen, limerieke en die vrye vers. Dit maak van die bundel ‘n handige werktuig in die hand van Afrikaansonderwysers en –dosente.
Die jonger generasie wonder dalk wat het ons gemaak sonder TV en selfone. Hoe maak 'n mens seep of brei rieme of hoekom is dit belangrik dat die oorbel aan die gemsbok is?